b'\n_START_ARTICLE_\nCarbanak\n_START_PARAGRAPH_\nCarbanak je spletna kriminalna zdru\xc5\xbeba, ki je uporabljala tehnike iz skupine usmerjenih napadov. Njihove tar\xc4\x8de so bile razli\xc4\x8dne banke po vsem svetu._NEWLINE_Pri kriminalnem dejanju so uporabljali tehniki spletnega ribarjenja "phishing" ter stranskih vrat "backdoor":_NEWLINE_Tar\xc4\x8da je prejela e-po\xc5\xa1to, ki je vsebovala CPL priponko. Po odprtju tega programa, so se in\xc5\xa1talirala stranska vrata oz. "backdoor" bazirana na Carberpovi kodi. To zlonamerno programsko opremo, danes imenujemo Carbanak. Namenjena je vohunjenju, filtraciji podatkov ter deluje kot daljinec za oddaljeni dostop. Ko storilci na ta na\xc4\x8din prodrejo v tar\xc4\x8dno omre\xc5\xbeje, se ro\xc4\x8dno pomikajo po le-tem, dokler ne najdejo ciljnega ra\xc4\x8dunalnika (kaj je ciljni ra\xc4\x8dunalnik se od primera, do primera razlikuje, skupno jim je le to, da imajo dostop do denarja).\n_START_SECTION_\nIzpla\xc4\x8devanje denarja\n_START_PARAGRAPH_\nBankomat je nenadoma ob navidezno naklju\xc4\x8dnih dneh in naklju\xc4\x8dnih urah pri\xc4\x8del bruhati iz sebe denar, ne da bi kdorkoli bil prisoten, ali bi kdorkoli imel v njem svojo ban\xc4\x8dno kartico. Varnostne kamere so vedno posnele le navizedno naklju\xc4\x8dne ljudi, ki so bili ob pravem \xc4\x8dasu na pravem mestu ter velike kupe denarja.  Uporabili so tudi tehniko napihovanja. Na primer: imetnik je imel na svojem ra\xc4\x8dunu 1.000\xe2\x82\xac. Kriminalci so to \xc5\xa1tevilko spremenili na 10.000\xe2\x82\xac, sebi izpla\xc4\x8dali 9.000\xe2\x82\xac, 1.000\xe2\x82\xac pa je \xc5\xa1e vedno ostalo na imetnikovem ra\xc4\x8dunu. Tako lastniki ra\xc4\x8dunov po svetu niso opazili \xc4\x8desarkoli sumljivega in na ta na\xc4\x8din je zdru\xc5\xbeba lahko delovala kar nekaj \xc4\x8dasa. Goljufi pa so uporabljali tudi spletno ban\xc4\x8dni\xc5\xa1tvo in mednarodne e-pla\xc4\x8dilne sisteme. V nekaterih primerih pa je bil denar deponiran na bankah na Kitajskem ali v ZDA. Strokovnjaki pa ne izklju\xc4\x8dujejo mo\xc5\xbenosti, da so bile prejemnice nakazil tudi nekatere banke v drugih dr\xc5\xbeavah.\n_START_SECTION_\nStorilci in \xc5\xbertve\n_START_PARAGRAPH_\nStorilce so poimenovali Carbanak. V resnici gre za \xc4\x8dlane kriminalne zdru\xc5\xbebe Anunak. Kriminalna zdru\xc5\xbeba Anunak si je sposodila nekaj kod kriminalne zdru\xc5\xbebe Carberp. Do sedaj \xc5\xa1e niso bili aretirani in v javnosti ni podatka, kdo naj bi bili \xc4\x8dlani te zdru\xc5\xbebe. \xc5\xbdrtve so do 100 razli\xc4\x8dnih podjetij iz okoli 30 razli\xc4\x8dnih dr\xc5\xbeav (Rusije, Zdru\xc5\xbeenih dr\xc5\xbeav Amerike, Nem\xc4\x8dije, Kitajske, Ukrajine, Kanade, Hong Konga, Tajvana, Romunije, Francije, \xc5\xa0panije, Norve\xc5\xa1ke, Indije, Velike Britanije, Poljske, Pakistana, Nepala, Maroka, Islandije, Irske, \xc4\x8ce\xc5\xa1ke, \xc5\xa0vice, Brazilije, Bolgarije in Avstralije). Gro\xc5\xbenja je bila aktualna od leta 2013 pa do leta 2015, ko so jo \xc4\x8dlani Kaspersky Laba s pomo\xc4\x8djo Interpola in Europola identificirali in prepre\xc4\x8dili nadaljnji vstop v ranjene sisteme. Ne moremo pa izklju\xc4\x8diti mo\xc5\xbenosti ponovnega udara Carbanaka.\n_START_SECTION_\nOdkritje in preventivna za\xc5\xa1\xc4\x8dita\n_START_PARAGRAPH_\n\xc4\x8ce \xc5\xbeelimo tovrstne napade prepre\xc4\x8diti, moramo prvo razumeti za kak\xc5\xa1no vrsto gro\xc5\xbenje gre.\n_START_SECTION_\nSpletno ribarjenje oz. "phishing"\n_START_PARAGRAPH_\nSpletno ribarjenje ali Phishing je napad, namenjen pridobivanju nepoobla\xc5\xa1\xc4\x8denih osebnih podatkov (npr. \xc5\xa1tevilke kreditnih kartic, gesla, podatke o ra\xc4\x8dunih ali druge osebne podatke tako, da pod pretvezo prepri\xc4\x8da \xc5\xbertev o potrebi po posredovanju teh podatkov). Prevare\xc2\xa0\xc2\xbbphishing\xc2\xab\xc2\xa0uporabniki obi\xc4\x8dajno prejmejo z ne\xc5\xbeeleno elektronsko po\xc5\xa1to ali kot pojavna okna.\n_START_SECTION_\nStranska vrata oz. "backdoor"\n_START_PARAGRAPH_\nStranska vrata ali backdoor je metoda, ki nepoobla\xc5\xa1\xc4\x8deni osebi omogo\xc4\x8di dostop do ra\xc4\x8dunalnika, z uporabni\xc5\xa1kimi ali pa z administratorskimi pravicami. Najpogosteje se v ta namen na ciljnem ra\xc4\x8dunalniku za\xc5\xbeene nek za to namenski program, ki pride tja s pomo\xc4\x8djo ra\xc4\x8dunalni\xc5\xa1kih virusov, \xc4\x8drvov ali pa trojanskih konjev. Pogosto napadalci spremenijo obi\xc4\x8dajne uporabni\xc5\xa1ke programe (na primer: P2P program) tako, da vsebujejo stranska vrata. Programerji lahko zanala\xc5\xa1\xc4\x8d skrijejo odprta vrata v svoje programe, na primer v spletne igrice in programe za prena\xc5\xa1anje datotek. _NEWLINE_Ker so delavci Interpola in Europola identificirali gro\xc5\xbenjo, a niso vedeli za katero vrsto gre, so na pomo\xc4\x8d poklicali podjetje Kaspersky Lab. Te so gro\xc5\xbenjo najprej identiicirali, nato pa zagnali dolo\xc4\x8den\xc2\xa0\xc2\xbbscript\xc2\xab\xc2\xa0na vseh ra\xc4\x8dunalnikih znotraj banke, da so zlonamerno programsko opremo odstranili, nato pa so se prepri\xc4\x8dali, ali je gro\xc5\xbenja zares izginila._NEWLINE_Pred "phishing" napadi se lahko za\xc5\xa1\xc4\x8ditimo tako, da ne odpiramo datoteke neznanih prejemnikov, \xc4\x8de pa jo dobimo od znanca, pa se najprej prepri\xc4\x8damo, kaj nam je poslal. Malware programom pa se lahko izognemo tudi tako, da pred in\xc5\xa1talacijo programa, preverimo njegovo HASH-kodo na origninalni strani programa, nato pa \xc5\xa1e pred in\xc5\xa1talacijo, preverimo HASH-kodo na\xc5\xa1ega programa. V primeru, da se ti dve kodi ujemata, je program varen za uporabo.'